
eORRIDO 

at buhay 
Na pinagrdaanan ng: dalawang magkapatid 

na si 

Juan at si M-aria 

Sa Reynong Espana 



Doon sa reynong Espana 
nang panahong una-una, 
ang haring kinikilala 
si Garlos kintong masigla. 

Na siya ngang nagpatenyag 
ng katapangan at lakas, 
at siyang nagpaliwanag 
ng engkantong maiarahas. 

Nguni at sa reynong ito 
nagbuhat itong sueeso, 
at ang nangagsabi nito'y 
ang pantas at tanang dokto. 

Di umano'y sa istorya 
anang mga dalubhasa, 
may isa raw mag-asawa 
na may anak na dalawa. 

Itong mag-asawang ito 
mura at hindi ginoo, 
ang lalaki si Fernando 
dei Garpio ang apelyido. 

Ang babai ay si Juana 
apelyido'y de la Rosa, 
at may anak na dalawa 
na sa Dios na talaga. 



Ang panganay ay lalaki 
ang bunso nama'y babai, 
timtima't ^^ ka wiliwili 
karikita^y di masabi. 

Ngalan ng lalaking anak * 
ay si Juan ang pamagat, 
pipito pang taong edad 
jiarikita*y dili hamak. 

Ang babaing si Maria 
batang wawalong buwan pa, 
salang malingat sa matd 
ng nag-aandukhang ina. 

Si Juan kahit maliit 
asal ay kaibig-ibig, 
Yv^alang kib6*t walang imik 
korderoS^ siyang kaparis. 

Kahinia*t batang munti pa 
marunong mag-ayunar na, 
tuwing Biernes ng umaga 
ito*y hindi sumasala. 

Tuwa ng ina'y sabihin 
sa anak na sinta^t giliw, 
wahing matutuhang gawin 
halos di pahipang h'angin. 

Lugod ay ganap na ganap 
sa daiawa nfyang anak, 
ang pagsinta'y walang likat 
na walang kahalintulad 

Datapuwa^t itong ama 
na taksil at palamara, 
loob niya^y nagbabaga 
at signos ang humihiia. 

Ang dalawa niyang anak 
kung makita at mamalas^ 
ang ioob ay nagniningas 
ng gaiit na diii Jiamak. 

Ang puno baga^t dahilan 
ng maiaking kagalitan, 
sa pagkain araw araw 
ng mga anak na tunay. 

Kung ang dalawa^ kasaio 
ng amang sukab at iiip, 
di mabusog kung paano 
^himaiang gawa ni Kristo, 

Nagdoop ang kagaiitan 
ang ioob ng sukaban, 
ang katawa'y pinasukan 
ng demonyong tampaiasan. •• 

Sa pagtuiog at magisrng 
mga anak mumurahin, 
di na iamang niya anhin 
sa mataV mapawing tambing 

Ang mga anak na ibig 
waiang kibo^t waiang imik, 
awayin ma^y nagtitiis 
paiibhasa^y mababait. 

Isang araw nama^j^ tambing 
ang pumasok sa panimdim, 
dalawang anak na giiiw 
sa poder ay paaiisin. 

Kayd^t tinawag pagkuwan 
yaong anak na si Juan 
ang nasok sa gunam-gunam 
ay kaniyang uutusan. 



Haiina Juan (aniya) 
sa utos ko'y tumaiima, 
ang kapatid* mo'y isama 
manaog at maiis muna. 

Sumunod na walang liwag 
itong mabait na anak, 
si Mariang bunsong liyog 
kiniiik na at lumakad. 

Pagkaaiis na^y nagsaing 
ang amang lilo at taksil, 
nang maiuto ay naghain 
at nagdali-daling kumain. 

Ang pobreng abang asawa 
hindi na tinawag niya, 
dinaiita at binata 
at mabusog iamang siya. 

Asawang waiang kabagay 
waiang sukat pagparisr n, 
ang paiamara't sukaban 
mabusog sa kayamuan. 

Asong uloi ang kamukha 
nasasabik sa pagnguya, 
natiis at nadalita 
ang asawang kaawaawa. 

Saka nagtindig pagdaka 
itong masakim na ama, 
ang hagdan ay hiniia na 
sampung pinto'y isinara. 

Mana nga^y karingat-dingat 
siyang pagdating ng anak, 
ang wika^y oh amang iiyag 
utos mo po ay natupad. 

Nguni ano kaya baga 
ang dahiian aming ama, 
at ang hagdan ay liiniia 
sampung pinto'y isinara. 

Ang amang iilo't sukaban 
di sumagot kataga man, 
ang pagsubi^ walang tahs^n 
na halos lal^ ang tiyan. 

rr^a hindi rin nga umimik 
sa pagtawag na mapilit, 
aog dalawang magkapatid 
asa! ay kahapis-hapis, 

Pamaso\ kapagkaraka 
?^a silong sinilip nila, 
naiig matingala ang ama 
ang anak ay nanaghoy na. 

Ang hibik at panambitan 
kalunos lunos pakinggan, 
ang puso ma'y batong buhay 
sukat madurog matunaw. 

Nanaghoy na nga't nanangis 
hininga'y halos mapatid, 
ang mga wikang sinambit 
nakahihirin sa dibdib. 

Ang panambitan at pag-iyak 
'ng l<:aawaawang anak, 
ano bakin amdog liyag 
at gayon na ang pahirap. 

Oh amang mapagpalayaw 
amang pinagkautangan, 
ng marawal naming buhay 
kami po'y iyong kaawaan. 

Amang giliw nami't poon 
amang maruneng mng-ampon; 
ang hagda'y ihulog ngayo't 
si Maria'y nagugutom. 

Kanina pa sa paglakad 
si Maria'y umiiyak, 
sa kagutumang di hamak 
ikaw po ama'y mahabag. 

Alang-alang na sa Dios 
na Hari ng sangsinukob, 
ama'y ang hagda'y ibunsod 
at nang kami*y makapasok. 

Ama'y iyong papanhikin 
at maawa ka sa amin, 
kung ayaw ka'y hulugan din 
kahi't ka^asubong kanin. 



Ang ama'y hindi kumibo 
walang tahan ng pagsubo, 
ang mga anak na bunso 
ang luha'y nagsisitulo.. 

Si Juan kalunos-lunos 
ang luha ay umaagos, 
ang kanin kung may mahulog 
isa-isang pinupulot. 

Anopa nga*t ang makita 
na mumong mahulog baga, 
kung umiyak si Maria 
isusubong isa-isa. 

Sa habang tinangis-tangis 
ni Juang kahapis-hapis, 
ay hindi man naligalig 
loob ng amang malupit. 

Walang sukat makatulad 
dito sa sangmaliwanag 
yaong amang lilo^t sukab 
na di naawa sa anak. 

Ano'y nang makakain na 
nagtindig kapagkaraka, 
linapitan ang asawa 
ganito ang wika niya. 

Oh asawang aking giliw 
ang aking ipagbibilin, 
tandaa't huw^ag lilimutin 
at agad mong talimahin. 

Itong bilin ko sa iyo 
asawa ko'y tandaan mo, 
dahiwang anak ta'y iyong 
paalisin ngoyon dito. 

Kailan man akong kumain 
at sila ay kasaluhin, 
di ako mabus6g mandin 
kaya sila'y paalisin. 

Tumangis ka ma't umiyak 
paalisin silang agad, 
kapag hindi mo tinupad 
katawan mo'y magbabayad. 

Aalis ako't papanaw 
bilin ko'y pakatandaari, 
ang mga anak tang tunay 
dito^y huwag ko nang datnan. 

Paalising para-para 
si Juan at si Maria^ 
walin mo sa alaala 
sa patay mo ibilang na, 

Kaya ang lahat kong bilin 
tandaa't huwag iilimutin 
kung hindi ang mararating 
ninyo^ dusang sapin-sapin. 

Kapagdaka^ agad naiis 
ang lilong amang malupit, 
ang asawang sinta^t ibig 
iniwang hihibik-hibik. 

Lalo nang marinig niya 
bala^t bilin ng asawa, 
sa kay Jua't kay Maria 
halos manaw ang hininga. 

Lumapit na lumuluhod 
sa anak na sinta't irog, 
ang luhang perlas na bubog 
sa matd ay parang agos. 

Inisa-isang hinagkan 
ang mga anak na tunay, 
ang hibik at panambitan 
kahapis-hapis pakinggan. 

Oh mga anak kong sinta 
ito ang wakas at hangga, 
si Maria bunso ng ina 
sumusong nagsamantala- 

Bunso kong sinta at liyag 
ito na ang mula^t wakas, 
ng iyong pagsusong tapat 
gatas ng inang naghirap. 

Oh mga anak kong giliw 
na sa puso ko'y nanggaling, 
ngayon na ang hangga mandin 
ng hiningang makikitil. 



Juan aking minumutya 
Mariang aliw ko't sula, 
dum|may kayong magkusa 
sa inann kaawaawa. 

Mga anak ko*y halina 
dumulog sa inyong ina^ 
sukdang sa ganitong dusa 
magdamay tayong lahat na. 

Sa paghibik at pagtangis 
ng inang kahapis-hapis, 
sa mga anak na ibig 
halos magputok ang dibdib. 

At gayon din si Maria 
munti^y parang may isip na^ 
luhang nanagos sa mata 
perias ang siyang kapara. 

Panaghoy naman ni Juan 
kalunos-iunos pakinggan, 
(aniya'y) oh inang mahal 
anong aming kasalanan. 

Inang poon! Inang giliw! 
Inang sa anii'y nag-angkin! 
ano bagang sala namin 
at ganito ang narating? 

Ina^ di ko mapag isip 
yaring aming napagsapit, 
parusang lubhang m.abagsik 
ni amang may dalang galit. 

Tugon ng ina'y ganito 
Juan (aniyang) bunso ko, 
ang galit ng ama ninyo 
di maubos maisip ko. 

Gayon ma^ ^king tuturan 
sa pagkain ang dahilan, 
kung kayo ay kasalo raw 
wala siyang kabusugan. 

Nang maringig yaong badya 
ni Juan kapagdaka, 
natiliha't umiyok r^ 
kalunos-Iunos makita. 



Ay! ina ko (aniya) 
kuag yaon ang naging sala, 
mga anak niya'y talaga 
tumatanggap ng parusa. 

Kaya inang mapagkupkop 
na nag-alialinsunod, 
wakas na ito ng lugod 
sa mga anak mong irog. 

Sino kaya ngayon inang 
ang aming pag-oolahan, 
at sino ang tatakbuhan 
anak mong pinalaiayaw. 

Mga hilahil mong lahat 
nang sa ami'y panganganak, 
tiniis ang madlang puyat 
naging tubo*y hapis, hirap. 

Paalam na inang giliw^ 
inang marunong mag-angkin, 
kami po ay patawarin 
kung may nagawang linsiL 

At sa iyo amdng liyag 
amang sa ami'y naghirap, 
sa galit mong dili hamak 
sa amin po^y ipataw^ad. 

Oh ina naming poon 
inang sa ami*y nagkandong 
pakamtan mo rin po ngayon 
mga mahal mong bendisyon. 

Babaunin sa paglakad 
maging sandata^t kalasag, 
at maging silbing relikyas 
sa tukso ay maging lunas. 

Paalam ina kong sinta 
paalam kaming dalawa, 
doon na wari sa Gloria 
magkita tayong ginhawa. 

Matapos mabendisyunan 
umalis ub^ nga at nanaw, 
pagkalabaB na sa bayan 
pinuata a]ig kabundukan. 



Sindak ng ina'y lisanin 
mga anak ang sabihin, 
ang buhay nilang narating 
kalunos-lunos malasin. 

Dinaana'y yungib, gubat 
kasukalan ang tinahak 
ang katawa'y puro sugat 
asai ay kahabag-habag, 

Itong bunsong si Maria 
kiiik ni Juan at dala, ^ 
matuiog ma*y binababa 
hirap na waiang kapara. 

Ulol ang siyang kahambii g 
walang ninanasang datnin, 
kung saan sila gabihin 
doon na lamang hihimpii, 

Di masayod ang dalita 
buhay na kaawaawa, 
kung matulog at maiiiga 
walang banig kundi lupa. 

Asal ay kahapis-hapis 
nitong abang magkapatid, 
aling luhang naliligpit 
na di bubukal magpilit 

Lagay na kaawaawa 
walang kaparis, kamukha, 
aling natatagong luha 
ang di nukal na magkusa, 
Sino kayang di mahabag 
sa magkapatid na liyag, 
walang ttihan ng paglakad 
sa kalawakan ng gubat. 

Kung magulaylay maidlip 
ang bunso niyang kapatid, 
kinukupkop na masaldt 
sa pagtulog na tahimik, 

Magdamag di makatulog 
kapatid ang nasa loob, 
bakit siya'y natatakot 
sa mababangis na hayop. 

Itong. bonso kuog magislng 
nang hatinggabing malalim, 
iiyak na dumarafng 
di matutong patahanin. 

Pag iyak ay walang tahan 
sa gitna ng kagubatan, 
walang pangamba munti man 
palibhasa^y walang malay. 

Ani Jua'y bunsong mutya 
ilaw ng mata ko't sula, 
di ka natatakot yata ^ 
Ba hayop na masasam^, 

Tahan na bunsong liyag 
nang iyong iniyakiyak, 
tiisio ang madlang hirap 
ut ito'y kanitang palad. 

Kahima't maruwahagi 
buhay ta't nagkagayari, 
pasalamat at magpuri 
sa Birheng Ina'y pakasi. 

Buhay tang naaiipusta 
huwag na ipagdalang hiya, 
bagkus itawag na kusa 
sa Birheng Ina ng awa. 

Kanita nawang matiis 
lamalo pa ritong sakit, 
idamay ta nang ihibik 
kay Hesus Hari ng Langit. 

Pagbubukang liwayway ra 
kikilikin si Maria, 
at ang wiwikain niya 
aba tayo't lumakad na. 

Lumakad kitang magtagal 
kahin saan man humanggan, 
ang Dios at Birheng mahal 
siya tang pabahalaan. 

Sa paglakad na hinahon 
sa kabundukan at burol, 
habang daa'y nagtitipon 
ano mang bunga ng kahoy. 



At kung sila^ mapahinga 
ay agad iaab6t na, 
sa bunsong kapatid niya 
bungang kahoy na kinuha, 

Saka si Jua^y nangusap 
kumain ka, bunsong liyag, 
ito ang suso at gatas 
ng ina tang tigib hirap. 

Madlang sakit ay tiisin 
at kanitang dalitain, 
sa Dios ipanalangin 
ang buhay na sasapitin. 

Mahabang panaho't oras 
magkapatid ng paglakad, 
si Mariang bunsong liyag 
natutong nakapangusap. 

Kaya nga*t nakapagsulit 
sa kaka niyang kapatid, 
ako'y ikuha ng tubig 
uhaw ko'y upang mapatid. 

Nang matanto't noiaalaman 
nang kapatid na si Juan, 
si Maria'y nauuhaw 
sabihin ang kalumbayan. 

Bunso laking hirap bag^ 
ng hiningi mo't pinita, 
kung saan ako kukuha 
bakit di maiwan kita, 

Dito'y walang batis, ilog 
at mataas itong bundok, 
magtiis ka bunsong irog 
at duraalangin ta sa Dios. 

Kundi kaya bunsong liyag 
sa-kahoy ako*y aakyat 
tatanaw ako*t hahanap 
batis na sukat malakad. 

Umakyat na nga si Juan 
sa kahoy na tatanawan, 
sa aw^a ng kalangitin 
isang baha'y ang ij^tanaw. 



Nanaog na kapagdaka 
ang tuwa ay sabihio pa^ 
Mariang bunso ko't sinta 
ngayon ay matuwa ka na. 
Ako ay may natanawan 
isang marikit na bahay, 
dulugin ta at lapitan 
nang mapawi ang iyong uhaw. 
Lumakad na't nang sumapit 
sa bahay na sadyaiig dikit, 
itong abang magkapatid 
ang tika'y makikitubig. 
Tumawag na kapagkuwan 
■ ang abang batang si iuan, 
' oh maginoong may bahay 

kami po ay kaawaan. 
! Bigyan po kayo ng Dios 
ng araw na maaiindog, 
at kami pong dumudulog 
l magkamit namang tibobos. 
i Alang-alang po (anakin) 
I sa Inang mahal na Birhen, 
1 ginoong dinulog namin 
I kami po ay painumin. 

Na kung baga mangyayari 
sa awa mo pong malaki, 
kung di kami makaganti 
* Dios na'y siyang kumasi. 
Sa pagtawag na mataos 
ay wala ring sumasagot, 
ang kaniyang puso^t loob 
tila nagdadalang takot. 

Ang kaniyang kawikaan 
sa sariling gunam-gunam 
talaga lamang aayaw 
na sumagot ang may bahay. 
Nguni at nuling nangusap 
nagpanibagong tumawag, 
na ang luha'y nalalaglag 
dahilaa sa bunsong liyag. 



Ang pagtawag at pagdaing 
ay kalunoS'liino.s dinggin 
maawa ka po sa amin 
alang-aiang na sa Birhen. 

Nang wala ring nakiki.nig 
sa bahay nangahas nanhik. 
at naog'^sa pinto'y sumapit 
nang makita^y walang takip. 

Makita ang gayong bngay 
loob ay nagiklahanan, 
sa himalang napagmasdan 
na sukat panggilalasan. 

Btihay na sakdal ng dikit 
walang aring naliligpit, 
walang posento at silid 
tao ma'y walang masilip^ 

At wala namang niakita 
kasangkapang iba't iba, 
na kundi isang Estampa 
na nasasabit sa Alta. 

Itong mahal na Imahen 
larawan ng Inang Birhen, ; 
kung tingna'y Langit mandm 
sa mata*y nakaaaliw. 

Kaya nga^ itong larawan 
ng Inang Birheng maalam, 
pakaliwa ka*t pakanan 
ikaw rin ang tinitingnan. 

Ang isang kahalak-halak 
misteriong lubhang mataas, 
isang lamesang malapad 
tantong kagilagilalas. 

Nguni at sa Langit galing 
ang lamesang nagniningning, 
at sarisari ang hain 
W'alang itulak kabigin. 

Loob at puso ni Juan 
ay tantong nagiklahanan, 
itong bunsong minamahai 
tinawag na kapagkuwan. 

Oh bunso kong liniliyag 
halina't ikaw'y umakyat, 
jit panoorin mong lahat 
himalang di liamak-hamak. 

Nang sa bahay ay mapanhik 
si Mariang bunsong ibig, 
rianggilalas na masakit 
sii hiwagang di maisip. 

Nagtuioy silang pumasok 
m altar ay nanikluhod, 
at nanalangin sa Dios 
tuloy silang napakupkop. 
Sa mataos na pagdaing 
nila at pananalangin, 
nangusap ang Inang Birhen 
Binagot sila't inaliw. 

Ang winika ay ganito: 
tindig na mga anak ko, 
at mangagsidulog kayo 
sa mesang inilaan ko. 

Oh mga anak kong giliw 
iapit na^t kayo'y kumain, 
at iyan ang aking hain 
sa i)ios na tagubilin. 

Dumulog na walang imik 
itong abang magkapatid, 
at nagpupuring masakit 
sa Dios Hari ng Langit. 

Nang matapos makakain 
nangabusog silang tambiog, 
palibhasa'y yaong hain 
totoong sa Langit gahng. 

Tuloy napasalamat na 
sa Inang Birhen Maria, 
ang kanilang kaluluwa 
iiabusog napakisama. 

Ang Birlie'y muling nagwika 
oh mga anak kong mutya, 
pagal ninyo'y di kawasa 
' kayo ngayo'y magsihiga. 



Huwag nang magdili-dili 
sa loob ninyong sarili, 
sa araw man at sa gabi 
ako ang siyang masabi, 

Ang isang kababalaghan 
itong lamesang kinanan, 
napawi na kapagkuwan 
na parang pinaglahuan. 
Sila ngani dumoon na 
sa bahay ng Birheng Ina, 
magkapatid na dalawa 
asai ay kaayaaya. 

Se habang araw at ta6n 
asal ay gayon nang gayon, 
walang ul aw, walang gutom 
at wala ng linggatong. 

Sapagka ang Birheng Ina 
may alila sa kanila, 
ang oras kung dumating na 
lilitaw yaong lamesa. 

Iba't ibang kulay mandin 
sa lamesa'y nahahain, 
mga lutong nagniningning 
dili masayod sabihin. 

Walang bibig, walarig dila 
na magsabi at magwika, 
sa inampo't kinalinga 
ng Inang Birheng naawa. 
Itong mga batang giliw 
dati nang ugali mandin, 
kapag sila'y nakakain 
luluhod mananalangin. ^ 

Ang Rosario ni Maria 
siyang sinasambit nila, 
inaawit kinakanta 
na parang naglulutrina. 

Araw gabry walang patld 
Rosario ang inaawit, 
Anghel ang siyang kaparis 
ng dalawang magkapatid. 

Madali nga at salita 
ilorig korridong mahaba, 
ubusin kong iiathala 
buhay na kaawaawa. 

Si Mariang mabanayad 
dumating ang taong edad 
sa pagsilang ang katulad 
araw mandin ang sumikat. 

Palibhasa^y inaangkin 
ng Inang mahal na Birhen, 
itong dalawang mahinhin 
karikita^y kristal mandin. 
Sabihin ang l^alumbayan 
ng Birhen Inang timtiman, 
kay Maria at kay Juan 
nang doon ay pagkalagay. 
Ano'y nang isang umaga 
tinawag ng Birheng Ina, 
itong bunsong si Maria 
: ganito ang wika niya. 
l Ang pita ko't kaibigan 
] suadi't huwag kang sumuway 
i at kita ay bibihisan 
I mahgo ka ng mahusay. 
i Si Mariang maalindog 
I naligaya at sumunod, 
I sa Inang Birhe*y lumuhod 
I malinis na parang bubog. 
Nang makapaHgo raman 
ang isang kababalagban, 
himabas ang isang kaban 
na may susing kasargkapan. 
Nangusap ang Birheng Ina 
bunso ngayo'y buksan mb na 
ang kabang aking talaga 
muha ka ng i^^ong pita. 

Ang kaban ay nalalabas 
sa iyo anomang oras, 
ang ibig mong mga joyas 
kunin mo't loob kong lahat. 



Nang mabuksan iyong kabdn 
ni Mariang matimtiman, 
siya ay nagiklahanan 
sa madlang damit na kulay, 

Ang joyas at tanang damit 
ay pawang galing sa Langit, 
Anghel ang siyang may hatid 
kay Mariang ibinihis. 

Kapagdaka'y binihisan 
ng Inang lubhang maalam, 
itong mapalad na buhay 
at loob na malumanay, 

Nang siya'y makapagbihis 
gumandang walang kaparis^ 
isang bituing marikit 
sa noo niya'y naguhit. 

Kagandaha^y sabihin pa 
walang sukat makapara, 
itong timtimang dalaga 
alila ng Birheng Ina. 

Totoo't maraming lubha 
magandang nababalita, 
bukod na walang kamukha 
karikita^y masagana. 

Ang preseneia ng katawan 
ay pawang nagkakatimbang, 
ang noo*y langit-langitan 
na parang buwang sumilang. 

Ang pisngi niyang dalawa 
ang kamukha ay sampaga 
ang pula ay sabihin pa 
walang sukat makapara. 

Ang marikit niyang bibig 
ay pinto mandin ng Langit, 
kung mangusap at magsulit 
parang nahahawing tubig. 
Lisanin ko at talikdan 
itong madlang kagandahan, 
at ang aking pagbalikan 
ang Inang Birheng maalam, 2 

Ang wika ng Birheng mahal 
anak koag pinalalayaw, 
aog aking ipiaagsaysay 
ngayon ay iyoiig pakinggan. 

Anang Birhen ay ganito 
Mariang iniibig ko, 
aag Prinsipe D. Grinaido 
tantong mararaan dito. 

Yaon ay taga Borgoiia 
mangangasong wahing sala, 
ang tandng mga kasama 
duke't kabalyeroog sadya. 

Maliligaw na di palak 
sa habang linakad-lakad, 
sa mga kasamang lahat 
at dito'y mapapatambad. 

Sa uhaw na di matiis 
nitong prinsipeng marikit 
na magkukusang lalapit 
at dito'y makikitubig. 

Itong timtimang dalaga 
loob ay natatalaga, 
ang sagot sa Birheng Ina 
ako po^y tumatalima. 

Kahiman at yarlng buhay 
ay pumanaw sa katawan, 
Ina'y di ko masusuway 
balang iyong kalooban. 

Dito ay aking lisanin 
ang usap na magagaling, 
at ang siyang sasabihin 
ang buhay nilang narating. 

Nguni ang tuturan muna'y 
ang buhay na dinaanan, 
nitong prinsipeng marangal 
sa Borgonang kaharian. 

Isang hapo'y nag-aaliw 
itong prfnsipeng butihin, 
sa lagwerta niya't hardin 
ito'y pusok aa panimdim. 



Ang nasok sa gunam-gunam 
nitong prinsipeng marangal; 
ang mangaso at maglibaTg 
sa bundok at kaparangar]. 

Nagyakag ng mga sama 
kabalyerong masisigla, 
ang montero*y mga sadya 
sa aso'y tagapagdala. 

Sa paglakad na tuhiyan 
sa parang at kagubatan, 
sa isang mabuting lugar 
doon sila nagkapisan. 

Ang mga kasamang lahat 
kabalyerong matataas, 
nanalo manding nanggubat 
katuwaa'y dili hamak. 

Sa libis niyong sabana 
natanaw nila^ nakita, 
karamihang mga usa 
sungaydn at may libay pa. 

Pinawalan nilang lahat 
asong sakdal ng dadahas, 
dumadagunot sa gubat 
kaingaya'y dili hamak. 

Itong Prinsipe Grinaldo 
ang sinasakyang kabayo, 
katulinan ng pagtakbo 
ang kamukha'y ipo-ipo. 

Nahiwalay na di palak 
sa mga kasamang lahat, 
itong prinsipeng marilag 
akay ng signos at palad. 

Sa masam& at magaling 
signos ang siyang susundin, 
ang sa taong sasapitin 
at planetang nag-aangkin. 

Itong mahal na prinsipe 
ay gayon din ang nangyari, 
planeta ang nagkandili 
at signos niyang sariii. 

Sa paghabol na maluwat 
sa usang sakdal ng ilap, 
natausan niya't nalakad 
isang parang na malapad. 

Doon na nga nakatanaw 
isang marildt na bahay, 
na siyang tinatahanan 
ni Mariang matimtiman. 

Sa kagutumarg masakit 
at uhaw na di matiis, 
dumulog na at lumapit 
, itong prinsipeng marikit. 

Kapagdaka ay nagbigay 
Dios ng magandaog araw, 
at dating kaugalian 
puring pagbibigay galang. 

Aba ptinsesang marikit 
aba baiangaw ng Langit, 
sa pagdulog ko^t paglapit 
huwag ipagdalang gaiit. 

At ugali ng sinoman 
sa para kong naliligaw, 
ay itatanong ang daan 
patuogo sa kaharian. 

x\ng isa pang aking hiling 
sa iyo talang maningning, 
ako po ay painumin 
uhaw ko^y upang mapuwing. 

Ako ri'y makagaganti 
sa loob mo pong mabuti, 
at sa araw namang huli 
Dios ang siyang gaganti. 

Agad na nganing ginarait 
ang sarong galing sa Langit, 
at sinidian na ng tubig 
ni Mariang sakdal dikit. 

Inialay idinulot 
ni^ Mariang maalindog, 
iginawad, iniabot 
sa prinsipeng umiirog. 



Nang siya'y makainom na 
iniabot kapagdaka, 
tabi po at ang Dios na 
ang gumanti sa kaniya. 

Itong awa mo pong bigay 
sa akin magpakailan man, 
kinildlala kong utang 
na di ko mapagbayaran. 

Sa usapang magagaling 
kapuwa sa Dios hinggil, 
kapagdaka ay dumating 
oras ng mga pagkain. 

Isang mahal na lamesa 
ang lumabas kapagdaka, 
ang mga uupang silya 
gintoog lantay ang kapara. 

Ang haing natatalatag 
ay pawang sa Langit buhat, 
para-parang masasarap 
walang kabigi't itulak. 

Magkapatid namang irog 
ay bago nangagsidulog, 
sa Aitar ay nanikluhod 
at nanalangin sa Dios. 

Ito ang winikang tambing 
aba Ina naming Birhen, 
tayo po muna'y kumain 
sa lamesang sadyang hain. 

Sagot ng Birheng maalam 
mga anak kong marahgal, 
ang prinsipe'y anyayahan 
dumulog kayong magsabay. 

Dito*y inanyayahan na 
ni Juan at ni Maria, 
ang prinsipe'y sumalo na 
sa pagkain sa lamesa. 

Nang matapos makakain 
lumuhod at nanalangin, 
ang magkapatid na giliw 
sa Inang mahal na Birhen. 

Sila^y nangagpasalamat 
sa Dios Hari ng lahat, 
sa puso ay nalilimbag 
Misterio ng Birheng wagas. 

Sa pagtulog at paggisiog 
ay walang pinaninimdini, 
ano mang kaniiang gawin 
Rosario ang inaambil. 

Itong prinsipeng mahal 
walang dilang ipagsaysay, 
ang loob niya^y tinablan 
sintang sa puso-y namahay. 

Walang dilang ipagpuri 
sa anyayang sakdal buti, 
ang nasok sa dilidiii 
ang sinta*y ipagparali. 

Anang prmsipeng dakila 
aba marikit na tala, 
sa ampon mo po't kalinga 
ano ang iganti kaya. 

Nguni talang maalindog 
huwag ipagdalang poot, 
puso ko'y inihahandog 
sa puso mo ay maglingkod. 

Kung ako'y magiging dapat 
sa kabutihan mo^t dilag, 
kaharian nama't siudad 
sa iyo alay kong lahat. 

At kung bagd kalooban 
ng Dios sa kalangitan 
yaong matrimoniong mahai 
tamuhin at siyang kamtan. 

Isinagot ni Maria 
sa prlnsipeng sumisinta, 
kung loob ng Birheng Ina 
kapalara^y makikita. 

Kung gayon po'y pasintabi 
anitong prinsipeng bunyi, 
sa iyo*y lumagak ngani 
ang Dios na Poong Hari. 



Sagot naman ni Maria 
Dios ko po^y ingatan ka, 
at tuloy kang ipag-adya 
sa sakuna at pangamba, 

Lumakad na ngang matulin 
itong prinsipeng butihin, 
di na lamang niya anhin 
ang reyno^ halos liparin. 

Nang dumating na sa Korte 
itong malml na prinsipe, 
sa haring ama^ nagsabi 
at ang winika'y gayari. 

Amang poon ko (aniya) 
bantog na haring monarka, 
sa aking ipagbabadya 
ikaw po ay manainga. 

Anhin ang wagas na ginto 
kung magaan sa talaro, 
mahanga'y wagas na tanso 
na walang kahalohalo. 

Kaya po ama kong giliw 
hingi ko'y huwag sirain 
at ang panuntunan natin 
mababa ma'y mataas din. 

Ang hari namang magulang 
sumunod na't di sumuway, 
umayon sa kahingian 
ng anak na minamahal. 

Mga grandes na lahat na 
kinangay na para-para, 
arsobispo^ kasama pa 
magkakasai sa kanila. 

Araw ring yao'y iumakad 
yaong karamihang lahat, 
ang kaparis at katulad 
ehersitong manggugubat. 

Dito ko muna' itahan 
at ang aking pagbalikan 
magkapatid na marangal 
at Inang Birheng maalam- 

Ang wika ng Birheog Ina 
Mariang anak ko aniya, 
ikaw ay huwag magikla 
HA aking ipagbabadya. 

Ang nasa ko sintang giliw 
ang loob ko^y iyong sundin, 
yamang hinggil sa magaling 
ako'y iyong talimahin. 

Ngayo'y ang ibig ko baga 
ikaw ay mag-asaw^a na 
sa prinsipe sa Borgoiia 
na diritong kumain pa. 
Sagot ni Maria't wika 
oh Birhen Inang nagpala, 
kasabay natak ang luha 
ito ang siyang winika. 

Ako'y hindi sumusuway 
balang iyong kalooban, 
sa prinsipe ay makasal 
at maging esposong tunay. 

Yamang hiling mo at pita 
na ako^y mag-asawa na, 
puri ko'y di ibig sana 
bakas ma'y diktan ng mansa. 

Dili ko po gunam-gunam 
kahima't ako'y makasal, 
ang aking ikamamatay 
ang sa iyo'y mahiwalay. 

Gayon man po kung loob mo 
Inang Birheng masaklolo, 
na yari ang alipin mo 
namimintuho sa iyo. 

Ang sagot ng Birheng Ina 
anak ko'y huwag mangamba, 
mahiwalay l^a man bagd 
ako ay iyong kasama. 

Ang palad mong kararatnan 
^agiging reynang mahal, 
pupurihi't igagalang 
myaong buong kaharian.. 



Pagkatapos niyaong badya 
anopa nga't dutoating na, 
ang buong taga Borgoiia 
madlang ginoo'y kasama. 

Nang sila ay raagsirating 
sa bahay ng Inang Birhen, 
kabalyero'y nagdidilim 
tuwa^y di sukat sabihin. 

Pawang nagpapasalamat 
sa Birhen Inang marilag, 
ang tanang grandes na lahat 
sampu ng Sacramajestad, 

Nagtuloy ang karamihan 
na ginoong napipisan 
at kapagdating ng bahay 
agad nagbigay ng galang. 

Tuloy silang nagsiluklok 
sa silyang hulog ng Dios 
para-parang nagsiluhod 
nagbigay galang na puspos, 

Nang sila'y makaupo na 
sa luklukang nasasadya, 
ang haring bunying alteza 
ang loob ay nagtataka. 
Sa nakitang karikitan 
kay Mariang matimtiman, 
sampung mahal na bahay 
langit mandin ang kabagay 

Ang arsobispong marikit 
kay Maria ay lumapit, 
tinanong niya kung ibig 
Sakramento ay magkamit. 

Kung taos sa alaala 
kaniyang pag^aasaw^a, 
sumagot kapagkaraka 
ito ang winika niya. 

Kung sa akin po^y mapait 
at lason sa puso't dibdib, 
na ang puri di ko ibig 
na mantsahSn kahit rnuntik. < 

Nguni kung baga tulot na 
ng Inang Birhen Maria, 
naito't tumatalitna 
katawan ko't kaluluwa. 

Ang Birhen nama'y tuumgon 
sa Arsobispong tumanong, 
at kay Maria'y lumingon 
nangusap siya ng gayon. 

Anak kong bunsong Maria 
aliw ko't aking ginhawa, 
sumunod ka't tumalima 
yayamang aking talaga. 

Nang ito ay mawika na 
\rsobispo ay nagtaka, 
sampung ginoong lahat na 
sa milagrong nangakita. 
Dito na nga ikinasal 
9i Mariang matimtiman, 
dito sa prinsipeng mahal 
sa Borgonang kaharian. 
Sabihin pa ang ligaya 
ns- puso at kaluluwa, 
n& bagong dinesposada, 
na dalawang nagkaisa. 

pawang nagpuri ang lahat 
at sila'y nagpasalamat, 
«a Birhen Inang mataas 
una ang Sacramajestad. 

Ang isang kababalaghan 
miiag'rong ipinatanghal, 
nitong Imaheng maalam 
sa harap ng kapisanan. 

Kapagkaraka'y lumabas 
lamesang natatalatag, 
silva ay pawang may ^oyas 
diamante at esmeraldas. 

Ang haing nangalululan 
at putaheng bagay-bagay, 
nakaduduling kung tingran 
walang sukat pagbagayan. 



Dumulog na nga't kumain 
sa lamesang nahahain, 
palibhasa'y sadyang piging 
ng Inang mahal na Birhen. 
Doon sa anyayang ganap 
ng Inang Birheng mapalad, 
ang bunying Sacramajestad 
walang ipagpuring dapat. 
Pagpupuring di rnaisip 
ng hari at tanang grandes, 
sa buhay na napagsapit 
kinamtan ng puso't dibdib. 

Ay ano'y nang matapos na 
ang easamiento at saya, 
sampung piging at anyaya 
ng Inang Birhen Maria. 

At tambing nang napaalam 
ang hari at kapisanan, 
sampu ng bagong kinasal 
uuwi sa kaharian. 

Ang mag-asawang sing irog 
ay nagsabay ng pagluhod, 
sa Birheng Inang tibobos 
mga luha'y umaagos. 

Paghibik ay sabihin pa 
nitong si Dona Maria, 
pighating walang kapara 
ng kaniyang kaluluwa. 

Oh Ina na nagkandili 
nag-iwi at nagpalaki, 
ako'y walang maiganti 
sa kalinga mong mabuti. 

Oh Birheng Ina ng awa 
na nag-ampo't nagkalinga, 
at sa amin ay nagpala 
anong iganti ko kayd. • 
Kahit lason at mapait 
sa harap mo Inang ibig, 
kung mahiwalay at umalis 
hininga ko'y mapapatid. 

x4ng paaV di maihakbang 
mabigat sa batong buhay, 
ang piiso at gunam-gunara 
di mangyaring ^nahiwalay. 
Ibig ko pa Inang mahal 
dito ay ako'y mamatay, 
huwag lamang inahiwalay 
sa mahal mo pong harapan. 

Ano kaydng me^sasapit 
palad na kahapis hapis, 
ang buhay ko'y maaolis 
kundi ka makita't masilip. 

Wikang ito'y nang maringig 
ng Bfrhe'y agad nagsulit, 
oh anak kong iniibig 
huwag kang maghinanakit. 

Sino kaya ina't alin 
ang titingin pa sa akin, 
ang sagot naman ng Birhen 
Maria huwag kang manimdim, 
Kung gayon po ay paalam 
kami'y huwag kalimutan, 
Dios ikaw po'y lagakan 
dito at sa huling buhay, 

Si Juan nama'y nangueap 
luha'y nagkakanglalaglag, 
Mariang sinta ko at liyag 
ito na yata ang wakas. 

Mariang bunso ko at tuwa 
na nagtiis ng dalita, 
sa puso'y huwag iwala 
ang Ina tang nag-aruga 

^Nguni ito na ang hanggan 
ng tadhanang kararatnan, 
at hindi na pagtatanaw 
at pagsasalo sa dulang. 

Diyata bunsong kapatid 
papanaw ka at aalis, 
sasatoa sa sinta't ibig 
«fan akong may hapis. 



Lapit na biinso koH liyag 
sa kaka mong kulang palad, 
para mo nang pahimakas 
upang maisban ng hirap. 

Nagyakap na ang dalawa 
si Juan at ni Maria, 
humihibik kapuwa na 
kahabag-habag makita. 

Na walang sukat daanan 
ng hapis at kaiumbayan, 
na may sakit ang papanaw 
at gayon din ang iiwan. 

Itahan muna^t iligpit 
ang lumbay sampu ng hapis, 
ng dalawang magkapatid 
halos magputok ang dibdib, 

Ang hari^t madlang ginoo 
konde't mga kabalyero, 
nagsiuwi na sa reyno 
sampung kinasal na bago. 

Sabihin ang katuwaan 
paglakad sa kabundukan, 
ang kaparis at kabagay 
ehersitong nagdiriwang. 

Nang dumating na sa siudad 
kaguluha'y dili hamak, 
ang kaharia'y naglabss 
mga larong pasalamat. 

Ang mga kanyon sa fuer2a 
sa kabildo at muralya, 
sinusuhang para-para 
tanda ng malaking piesta 

Ang piesta'y walang kaukol 
buong reyno^y nalinggatong, 
ang lahat ng nasa prision 
pinanaugan ng perdon. 

Gelebraeio't katuwaan 
at tatlong siyam na araw, 
na pawang handog at alay 
dito sa prlnsipeng mahal 

At nang matapos ang piesta 
sinalinan ng korona, 
ang prinsipe sa Borgona 
sampu ni Dona Maria. 

Ang buong kapangyarihan 
ay sila ang nagtatangan, 
sa reynon j; nasasakupan 
para-parang gumagalang. 

Mahusay aog pagsasama 
ng dalawang mag-asawa, 
hindi nililimot inla 
ang llosario ni Maria. 

Akin na munang lisanin 
pagbalikan kong sabihm, 
Vjuhay ni Juang narating 
sampu ng mahal na Birhen. 

Sabihin baga ang hapis 
araw gabl'y tumatangis, 
loob ay di matahimik 
dahil sa bunsong kapatid. 

Puso't loob ay balisa 
araw, gabi'y alaala, 
siya mandm ay uhla 
sa ihang magulang niya. 

Walang sukat na hambingan 
ne lurabay at kahirapan, 
kung dili ang Birheng mahal 
umalis siya't pumanaw. 

Matanto ng In^ng Birhen 
an«^ kay Juang hapis mandin, 
ka?agkaraka'y nagturmg 
ng wikang ikaaaliw. 

Huwag ng magdalang 'hapis 
sa iyong bunsong kapatid, 
yaon ang ganti at bih^s 
ni Hesus Han ng Langit. 

Gayon nga kung magbiyaya 
sa taong kaniyang likha, 
na kung hindi magdahta 
ay walang kakamtang tuwa. 



Kaya nga anak kong giliw 
lumbay, hapis ay alisin, 
sa Dios ipanalangin 
kahirapang nararating. 
Ang dating kaugalian 
kalidad ng kalupaan, 
kayamanang sukat kamtan 
may hapis ding kararatin. 
Kay^ bunso ko at sinta 
sa utos ko'y tumalima, 
ikaw ay pasa Moseobia 
dumayo ng pagbabaka. 

Malaki roong ligalig 
ang reyno'y di matahimik, 
at pinasok na ngang tikis 
ng mga Ulong gentiles. 

Kaya bunso ko at liyag 
loob puso mo'y igayak, 
pagkaumaga'y lumakad 
nang magkamit ng palad. 

At ang mga kasangkapan 
na sandatang ilalaban, 
ang damit na pawang hirang 
at ang kabayong sasakyan. 

Nariyan nga maihili ka 
bagay-bagay na sandata, 
koleto, morio't manopla 
na ukol sa pagbabaka. 

Ang kay Juang isinagot 
na ang luha'y umaagos, 
dibdib ay halos magputok 
nang laking hapis sa loob. 

Ang wika sa' Birheng Poon 
oh Ina kong mapag-ampon, 
ako po'y walang itugon 
isagot sa iyo ngayon. 

Ang alaala ko lamang 
Ina kong lubhang maalaro, 
kung ako'y roalis at maoaw 
mag-iisa kang maiwan. V;s. 

Gayon man oh Inang Birhen 
ang utos mo po ay sundin, 
hininga ko ma^y makitil 
hindi kita susuwayin. 

Kaya aking Birheng Ina 
ako po^y tumatalima, 
bukas kapagka umaga 
ako'y pasasa Moseobia. 

Ano nga'y kapagkabukas 
araw ay bagong sisikat, 
nagtangka na ng paglakad 
si Juang magandang palad. 

Koleto ay isinoot 
baluting bigay ng Dios, 
ang espada'y isinuksok 
at sa Birhen ay dumulog. 

Nanikluhod sa harapan 
ng Inang Birheng maalam, 
ang wikang ipinagsaysay 
ako po ay bendisyunan. 

Bendisyon mo Inang Birhen 
siya kong sasandatahin, 
baluting ipanunupil 
sa morong kakabakahin. 

Ano'y nang mabendisyunan 
nanaog na kapagkmvan, 
damit na nasa katawan 
ang reyno'y di pa katrmbang. 

Sumakay na kapagdaka 
sa kabayoDg nasasadya ^ 
ang freno't sampu ng silya 
di masabi ang halaga. 

Yumukod nagbigay galang 
at lumakad nagtuluyan, 
ang kabayong sinasakyan 
limbas ang siyang kabagay. 

Nang dumating sa Moseobia 
kaguluha'y sabihin pa, 
iftpr0Bg kampon ni Mahoma 
sii -reyno'y nakapasok na. 






Nang dumating na si Juan 
sa loob ng kaharian, 
humarap nakipaglaban 
sa mga morong makapal. 

Leon mandin kung mamook 
sa moro kung makihamok, 
parang dumating na salot 
namatay balang inabot. 

Ang eseuadron ng kaaway 
binagyo'y siyang kabagay, 
ang natirang mga buhay 
nagsitakbo't nagsitanan. 

Nang ang moro'y nagsialis 
kaharia^y natahimik, 
si Jua*y agad nagbalik 
sa Inang Birheng marikit. 

Sabihin ang katuwaan 
nitong bayaning si Juan, 
na uwi niya at taglay 
ang victoria at tagumpay. 

Nang si Juan ay dumating 
nanikhihod siyang tambing, 
ang victoria'y inihain 
sa Inang mahal na Birhen. 

Ang wika ng Birheng mahal 
magpahinga muna Juan, 
munti bagang iyong pagal 
gayong layong pinagmulan. 

Kaya Jaang aking sinta 
matulog magpaginhawa, 
at bukaai pagkaumaga 
magbalik ka sa Mose^bia. 

Ang boong sangkaharian 
malaki ngayong Hgamgam, 
ang mga morong makapal 
sa reyno'y nasok na naman. 

Kayil bunso magtiis ka 
ng kapagalang lahat na, 
nang datnan mong mahgaya 
ang tuwang walang kapara. 3 

Ano'y nang kinabukasan 
gumayak na kapagkuwan 
ang bayaning si D. Juan 
guerra'y bibigyang hanggan. 

Gumayak nagpakagaling 
si Adonis ang kahambing, 
ang damit ay nagniningning 
nakasisilaw sa tingin. 

Sumakay na kapagdaka 
sa kabayong nasasadya, 
katulina*y sabihin pa 
ibon ang siyang kapara. 

Sa palasyong kataasan 
pagdating niya^y natanaw, 
ang mga morong kaaway 
ang korona^y inaagaw. 

Linusob kapagkaraka 
morong kampon ni Mahoma, 
bulalakaw ang kapara 
nasabog agad ang tropa. 

Buong reyno'y nanggilalas 
nagtatakang dili hamak, 
sa katapangan at lakas 
nitong kung saan nagbuhat. 

Ang hari^y agad nag-orden 
hayo aniya^t tawagin, 
yaong prlnsipeng butihin 
na nagtanggol nga sa akin. 

Nang matawag na^y dumulog 
si Juang timtimang loob, 
nagdapa at nanikluhod 
tanda ng pagkabasalyos. 

Anang hari ngayo'y turan 
ang bansag ng iyong ngalan, 
sampung iyong kaharian 
ibig ko ring maalaman. 

Sumagot namang banayad 
si Juan magandang palad, 
puri't galang ang kalangkap 
sa Real Sacramajestad. 



Ang ngalan ko po'y si Juan ^ 
anak ng mababa lamang, 
ang tinubua't linakhan j 

ang bundok at kaparangan. ? 

Ang aking pagkaparito 
ay ang magtanggol sa reyno, j 
sa victoriang kinamtan ko 
ang Dios ang sumaklolo. 

Anang hari ay gayari 
bantog, mahal na bayaoi, 
ay sa silbi mong mabuti 5 
anong sukat kong iganti. 

Sa tapang mo't pag-aadya 
sa aking reai korona, 
yaong anak kong prinsesa ; 
siya mong maging asawa, \ 

Ipinatawag kapagkuwan I 
yaong obispong marangal, \ 
sa harap ng kapisanan \ 

pinapaghawak ng kamay. i 

Sabiliin ang tuwa bag^ i 

buong reyno ng Moseobia, | 
mga kanyon sa muralya | 

pinagsusuhang lahat na. 

Para-parang nag-aalay 
ng laro at katuwaan, 
pasalamat baga bilang 
sa araw ng pagkakasaL 

Ang mga laro at piesta 
may toro at komedya, 
inialay sa kanila 
na bagong dinesposada. 

Lisanin ko at talikdan 
ang tuwa ng kaharian, 
at ang sabihin ko naman 
ang kanilang kinaratnan. 

Nang ilang araw na baga 
ninasa ng alaala, 
ay humingi ng lisensia 
sa hari ngang bienan niya. 

Damiilog na kapagkuwan 
sa hari niyang bienan, 
lumuhod at napaalam 
na ganito ang tinuran. 

x4mang poon at monarka 
haligi nitong Moseobia, 
ang aking hingi at pita 
ako po^y tulutan muna. 

Ang nasa ko po anakin 
ang tingnan ko at dalawin, 
aog Inang mahal na Birhen 
na nag-alaga sa akin. 

Ano^y nang maunawa 
ng haring poong dakila, 
ang layon niya at sadya 
nangusap ng gayong wika 

Oh D. Juang aking sinta 
pag-alis mo'y pabigla na, 
ang eintang iyong asawa 
ay agad nangungulila. 

At bukod dito D. Juan 
aalis ka ng biglaan, 
hindi mo pa kinakamtan 
ang korona't setrong mahal. 

Sa paalam mo sa akin 
na ang Ina'y dadalawin, 
kaya kita'y pinipigil 
korona muna'y tamuhin. 

Ang kay D. Juang pahayag 
sagot sa haring mataas, 
puri't galang ang kalangkap 
at sampu ng pasasalamat* 

Kaya po poo't monarka 
haring walang makapara, 
iyan pong iyong paonra 
anong iganti ko bagd. 

Kundi yaring |)U3oH loob 
ang sa iyo po ay handog, 
at ang baiang iyoag utos 
ako nawa^y makasunod. 

Ang korona^t setrong manal 
wika mo po'y aking kamtan, 
yaon baga^y pasasaan 
kung loob na ng Maykapal. 

Kaya po haring marikit 
huwag ipagdalang galit, 
yari pong aking pag-alis 
di malalao^t babalik. 

Anang hari ay ganito 
pumanaw ka man anak ko, 
hihintin ang pagdating mo 
ng tanang mga konseho. 

Ano nga'y nalis at nanaw 
sa asawa^y napaalam, 
paglabas sa kaharian 
tinungo ang kabundukan. 

Sa paglakad na matulin 
habang daa^y tuwa*t aliw 
hatinggabi nang dumating 
sa Inang mahal na Birhen. 

Kapagdating ni D. Juan 
sa harap ng Birheng mahal^ 
nagdapa at inialay 
ang Pietoria at tagumpay. 

Ang wika ng Birheng Ina 
anak ko^ magtindig ka na, 
matuwa't pasalamat ka 
sa kinamtan mong victoria. 

At sa palad na kinamtan 
ngayon anak ko D. Juan, 
sampung matrimonio'y tunay 
na kaloob ng Maykapal. 

Kaya nga anak kong ibig 
narating mo na't nasapit, 
ang awang, hulog ng Langit 
tuwang walang kahulilip. 

At gayon din kay Maria 
kapatid mong sinisinta, 
kinamta'y buong ligaya 
nila sa reynong Borgona. 

Ikaw naman sintaog irog 
ang Estandarte mo't moog, 
sa Moseobiang buong sakop 
ganito at bigay ng Dios 

Kaya anak ko D. Juan 
ang tuwa ng gunamgunam, 
ay muwi ka na^t dumatai 
sa Moseobiang kaharian. 

Ang tan^ng mga konseho 
konde^t mga kabalyero, 
naghihiutay na tutoo 
D. Juan ng pagdating mo. 

Ang korona't setrong malial 
ngayon ay handa at laan, 
ang talagang sasaiinan 
walang iba kundi ikaw, 

Kaya anak ko at giliw^ 
dinggin yaring sasabihin, 
tandaang huwag limutin 
sa iyong puso^t panimdim. 

Ang isang haring dakila 
apat na bagay ang tangka, 
ngayo^y tuturan kong pawa 
at nang iyong maunawa. 

Ang una^y ang kabagsikan 
sa taong may kasalanan, 
at ang ikalawa naman 
ang hatol na katampatan. 

At ang bagay na ikatlo 
Jua^y pakatandaan mo, 
maamong parang kordero 
ang panihala sa tao. 

Ang ikapat ay ang awa 
sa tao kung naaaba, 
sa pagdulog ang. kalinga 
ang huwag mong iwawala. 

Madla mo pong tagubilin 
pawa kong tatalimahin, 
jEi|uoi'ti anong aasalin 
4iBay km$ anong marating. 



Nguni oh Inang Poon 
maawai't mapag-ampon, 
pakamtan sa akin ngayori 
mahal na iyong bendisyori. 

Bendisyon mo Inang Blrlien 
ang siyang kakalasagin^ 
maging baluti^t pangsupil 
sa mga kakaawayin. 
Ang wika ng Birheng wagas 
hayo na anak kong liyag, 
at kamtan ang ngalang tapatj 
ng Santisima Trinidad. \ 

Sa ngalan ng Dios Ama 
Anak, Espiritu Santo pa, 
dito at doon sa Gloria . 

magsama kayong dalawa. i 

Nang matapos bendisyunan | 
dito na nga naghiwalay, ! 

ang Birhen ay nanhik naman • 
sa Langit na Imperial. I 

Sabihin pa ang pagtangis ! 
ni D. Juan at paghibik, j 

naulila ang kaparis ^ | 

sa laking lumbay at hapis. | 

Ang nasok sa gunam-gunam 
umuwi sa kaharian, 
ang paa'y di maihakbang 
urong sulong ang katawan. 

Gayon ma'y aking tuparin 
ang aral na tagubilin, 
ng Inang mahal na Birhen 
na sa kaniya'y nag-angkin. 

Nagbata na nga*t lumakad 
at pumasok sa siudad, 
ang tandng grandes na lahat 
nagsisalubong na agad, 

Inilagay sa luklukan 
mapalad na si D/ Juan, 
at kanilang pinutungan 
ng korona^t setrong mahal 

At ang mahal na esposa 
pinutungan naman nila, 
Dg mahal na deadema 
na tanda ng pagkareyna. 

Sa maputunga'y nagdiwang 
wikang nidoria ang hiyaw 
mabuhay (aniya) mabuhay 
Hari nating si D. Juan. 

Siyam na araw ang piesta 
may sayaw at may komedya, 
mga kanyon sa muralya 
siousuhang para-para. 

At ang mga presong lahat 
ay nagkamit ng patawad, 
pinawala^ nakakalag 
ang sala'y ipinatawad. 

Itahan muna^t lisanin 
ang ligalig na narating, 
sampung piesta ay ihinipil 
kahangganan ang sayurin. 

Ang nasok sa gunam-gunam 
nitong haring si D. Juan, 
gumayak at napaalam 
sa harap ng kapisanan. 

Yao na nga at kasama 
ang sing-ibig na asawa, 
dadalaw sa ama^t ina 
sa kahariang Espana. 

At maraming kayamanan 
ang dala nila at taglay, 
pasalubong baga bilang 
sa ama't inang magulang. 

Sumama namaH sumunod 
tanAng mga konseheros, 
konde, duke^t kabalyeros 
sabihin ang tuwa^t lugod. 

Lumakad na nagtuluyim 
titmhak ang kaparangan, 
ft ang kanilang pinunta^y 
&ng Borgoiiang kaharian. 

Ang kaniya bagang tika 
kapagdating sa Borgoila, 
ay yayayain pagdaka 
ang bunsong kapatid niya. 

Nangsa Borgoila'y dumating 
sinalubong silang tambing, 
ng mag-asawang singgiliw 
katuwaan ay sabihin. 

Nagyakap ang magkapatid 
katuwaa'y di maisip, 
sa pagkikitang tahimik 
at palad nilang nasapit. 

Nagwika na si D. Juan 
sa kapatid niyang mahal, 
gumayak kang walang liban 
sampung asawa mong hirang. 

Magsadya tayo ngayon din 
sa Espailang bayan natin, 
parunan nati't dalawdn 
yaong ama't inang giliw^ 

Kahima't kita'y inapi 
at kusang dinuwahagi, 
Dios ang siyang gumanti 
sa kanila'y magkandili. 

Aba tayo bunsong liyag 
at ngayon din ay lumakad, 
6 kahima't mapabukas 
sasapit na aliwalas. 

Gumayak na si Maria 
sampung kaniyang aiawa, 
dalang kayamanan nila 
alay sa ama at ina. 

Yao na nga at naglakbay 
ang kasama*y di mabilang, 
kabalyeroH mga mdhal 
na pawang nagsisigalang. 

Sabihin ang pagsasaya 
ng Borgona at Moseobia, 
ang tinunio at pteuttta 
ang kahariang Eajp^a* 

Eseuadro^y siyang katulad 
sa parang, bundok at gubat, 
na walang pagod at puyat 
sa gayong layong paglakad. 

Tunog ng pagsasaliwan 
ng pifano, klari^t gimbal, 
ang banderang nalalagay 
kalugod-lugod kung tingnan. 

Nang sila ay dumating na 
kaharian ng Espana, 
buong reyao ay nagtaka 
sa koronadong dalawa. 

Nagsabi na kapagkuwan 
embahada^ inutusan, 
ang ley ng katuwiran 
sa hari ay ibinigay. 

At nang huwag magtaka 
ang hari't tanang konsulta 
ka^^a nagpaembahada 
ng gayon ngang parirala. 

Sabihin mo ani D. Juan 
sa hari at kapisanan, 
pagpasok sa kaharian 
sa ama't ina^y dadalaw. 

Kapagkatapos ng bilin 
nangagtuloy na ngang tambing 
at nang sa bahay dumating 
galang ang bati at turing. 

Itong hari sa Borgoiia 
at sampti ng sa Moseobia, 
sabay na lumuhod sila 
sa harap ng ama't ina. 

Tuloy nilang inialay 
yaong daldng kayamanan, 
inilagay sa harapdn 
ng ama't inang magulang. 

At ang tan^ng konseheros 
nangagsigayang lumuhod, 
tanda ng galang na puspos 
na tunay silang basalyos. 



Si Juan nang naluluhod na 
sampu ni Dona Maria, 
sa harap ng ama't ina 
humingi ng tawad sila. 
' Ang ama'y nagiklahanan 
at sampu ng inang tunay 
sa malaking kahihiyan 
di makakibo munti man. 

Ang wika ng ama'y ito 
tindig na mga anak ko 
ngayo'y kinikilala ko 
salang nagawa sa inyo. 

Mga anak ko'y yakap 
sa dalawa kong balikat, 
at ang aking salang lahat 
ngayo'y inyong ipatawad. 

Ang ina'y lumapit naman 
sa mga anak na hirang, 
nanaghoy at nanambitan 
at isa-isang hinagkan. 

Mga anak ko^y yakap 
ang inang tigib ng hirap^ 
upang siyang ikaawas 
ng kahirapan kong lahat. 

Niyakap na kapagdaka 
nitong anak na dalawa, 
sampu ng kanilang ama 
katuwaa'y sabihin pa. 

Dili maubos maturan 
ang kanilang katuwaan, 
ng ama't inang magulang 
sampung mga anak naman. 

Ano'y nang matapos naman 
madlang saya't katuwaan,- 
kapagdaka'y napaalam 
sa ama^t inang magulang. 

Saka si Dona Maria 
sampu ng dintang asawa, 
at konsehos na lahat na 
nagsiuwi sa Borgofm. 

Ang hari namang D. Juan 
sampu ng asawang mahal, 
ay umuwing nagtuluyan 
sa Moseobiang kaharian. 

Ang haring ito ay bantog 
at malubay kung mag-utos^ 
yaong tanang konseheros 
natutuwa't nalulugod. 

^ing boong sakop ng Korte 
konseheros na marami 
loob nila'y nawiwiii 
sa panihalang mabuti. 

Konde, duke't kabalyero 
grandes at madlang ginoo, 
aldea^ buong kondado 
pawang nananagano. 

Nagpupuring W'aiang sawa 
sa haring di matingkala 
mahal, mura ang sambithi 
kay D. Jua'y masagana. 

Buhayin nawa ng Dios 
itong haring maalindog, 
at kaming lahat ng sakop 
mamimintuhong tibobos. 

Ang buong reyno^t siudad 
nagpupuring walang likat, 
mag-utos ma^y mabanayad 
loob ay lubhang marilag. 

Loob ay lubhang maganda 
sampu ng mahal na reyna, 
kaya^t ang buong Moseobia 
natutuwa't nagsasaya. 

Pagsasama ay mahusay 
at sampung pagsusunuran 
at hayag sa katauhan 
yaong mahal nilang buhay. 

At yaong kapatid niya 
bunsong si Da. Maria, 
sampu ng sintang asawa 
sa kahariang Borgona. 



Hangga ng siia'y magtangan 
ng buong kapangyarihan, 
ang tanang nasasakupan 
ay pawang nagsisigalang, 

Para-parang nagpupuri 
sa panihalang mabuti, 
ang buong reyno at Korte 
katuwaa^y di masabi. 

Pawang nagpupuring lahat 
nagbibigay pasalamat 
dito sa haring mataas 
walang dilang ipangusap. 

Araw gabi walang patid 
nang panonood, pag-ibig, 
sa hari nilang marikit 
sa asal na sakdal bait. 

Walang ligalig baiisa 
ang kanilang pagsasaya 
ng haring lubhang maganda 
sampu ni Dona Maria. 

Itong eorrido'y hahaba 
walang katapusan yata, 
kung dili hangganang sadya 
tayo naman ay sasawa. 

Nang dumating na ang oras 
ng araw nila at wakas, 
nang namatay silang lahat 
sa Langit ay nangaakyat, 

Ito nga ang kinaratnan 
at dinating nilang buhay, 
dahilan sa kabaitan 
ama't ina'y nakinabang. 

Si Juan at si Maria 
di bakil inapi sila, 
ng masama nilang amd 
ay ginaati ng ginhawa. 

Palibhasa^y mababait 
sa magulang ay matiis, 
kayd nga't ginanting bitis 
ng Dios Hari sa Langit. 

Kaya siya nang ttilaran 
bagong tao^t dalaga man, 
kung mabait sa magulang 
Langit ang siyang kakamtan. 

Gayon din naman sa ama 
huwag ding tularan nila, 
ang dito ay mababasa 
na kasakimang dinala. 

Sapagka arig isang anak 
totoong mahal sa lahat, 
kahit sa ano mang oras 
alaala ay laganap. 



Palibhasa^y kagawiao 
ng sino mang maguguiang^ 
sa pagkai^y kulangin man 
anak ay mabusog lamange 

Yaong kina Juang ama 
bayaan at lisanin na^ 
kaya nagkagayon siya 
ang signos ang nagdadala. 

Kaya ang ating parunan 
magandang pagsusunuran, 
at loob na kababaan 
nang ang Langit siyang kamtan 



At gayon din sa babasa 
nitong eorridong tragedia, 
kung may maling makikita 
ang maghusto na po^y sila. 



FIN 

